CELEX: 32016R0812
Language: lt
Date: 2016-03-18 00:00:00
Title: 2016 m. kovo 18 d. Komisijos deleguotasis reglamentas (ES) 2016/812, kuriuo iš dalies keičiamas Deleguotasis reglamentas (ES) 2015/2195, kuriuo dėl fiksuotųjų vieneto įkainių ir fiksuotųjų sumų, susijusių su Komisijos kompensuojamomis valstybių narių išlaidomis, nustatymo papildomas Europos Parlamento ir Tarybos reglamentas (ES) Nr. 1304/2013

24.5.2016   
            
            
               LT
            
            
               Europos Sąjungos oficialusis leidinys
            
            
               L 133/1
            
         KOMISIJOS DELEGUOTASIS REGLAMENTAS (ES) 2016/812
   2016 m. kovo 18 d.
   kuriuo iš dalies keičiamas Deleguotasis reglamentas (ES) 2015/2195, kuriuo dėl fiksuotųjų vieneto įkainių ir fiksuotųjų sumų, susijusių su Komisijos kompensuojamomis valstybių narių išlaidomis, nustatymo papildomas Europos Parlamento ir Tarybos reglamentas (ES) Nr. 1304/2013
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1304/2013 dėl Europos socialinio fondo, kuriuo panaikinamas Tarybos reglamentas (EB) Nr. 1081/2006 (1), ypač į jo 14 straipsnio 1 dalį,
   kadangi:
   
               (1)
            
            
               fiksuotieji vieneto įkainiai ir fiksuotosios sumos, susijusios su kompensavimu valstybėms narėms, turėtų būti nustatyti remiantis valstybių narių pateiktais ir Komisijos įvertintais metodais, įskaitant metodus, nustatytus Europos Parlamento ir Tarybos reglamento (ES) Nr. 1303/2013 (2) 67 straipsnio 5 dalyje ir Reglamento (ES) Nr. 1304/2013 14 straipsnio 2 ir 3 dalyse;
            
         
               (2)
            
            
               atsižvelgiant į didelius valstybių narių skirtumus, susijusius su konkrečios rūšies veiksmui skirtų išlaidų lygiu, tikslinga nustatyti skirtingus fiksuotuosius vieneto įkainius ir fiksuotąsias sumas pagal veiksmų rūšį ir valstybę narę, kad būtų atspindėta jų specifika;
            
         
               (3)
            
            
               Čekija ir Belgija pateikė fiksuotųjų vienetų išlaidų, kurias turi kompensuoti Komisija ir kurias ji laiko tinkamomis kompensuoti šioms valstybėms narėms, nustatymo metodus;
            
         
               (4)
            
            
               todėl Komisijos deleguotasis reglamentas (ES) 2015/2195 (3) turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede išdėstytas tekstas pridedamas kaip Deleguotojo reglamento (ES) 2015/2195 III ir IV priedai.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. kovo 18 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 470.
   
      (2)  2013 m. gruodžio 17 d. Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL L 347, 2013 12 20, p. 320).
   
      (3)  2015 m. liepos 9 d. Komisijos deleguotasis reglamentas (ES) 2015/2195, kuriuo dėl fiksuotųjų vieneto įkainių ir fiksuotųjų sumų, susijusių su Komisijos kompensuojamomis valstybių narių išlaidomis, nustatymo papildomas Europos Parlamento ir Tarybos reglamentas (ES) Nr. 1304/2013 (OL L 313, 2015 11 28, p. 22).
   
      PRIEDAS
      „
            III PRIEDAS
            
               Čekijai skirtos išlaidų kompensavimo sąlygos, grindžiamos fiksuotaisiais vieneto įkainiais
            
            1.   Fiksuotųjų vieneto įkainių nustatymas
            
            
                        Veiksmų rūšis
                     
                     
                        Rodiklio pavadinimas
                     
                     
                        Išlaidų kategorija (1)
                        
                     
                     
                        Rodiklio matavimo vienetas
                     
                     
                        Dydžiai
                        (nacionaline valiuta CZK)
                     
                  
                        
                                    1.
                                 
                                 
                                    Naujos vaikų priežiūros įstaigos įsteigimas pagal Užimtumo veiksmų programos 1-ą prioritetinę kryptį „Užimtumo skatinimas ir darbo jėgos prisitaikymas“ (Prioritní osa 1 Podpora zaměstnanosti a adaptability pracovní síly)
                                    (CCI 2014CZ05M9OP001)
                                 
                              
                     
                        Sukurta nauja vieta naujoje vaikų priežiūros įstaigoje
                     
                     
                        
                                    —
                                 
                                 
                                    Įrangos vaikų priežiūros įstaigai pirkimas,
                                 
                              
                                    —
                                 
                                 
                                    įrangos, reikalingos vaikų auklėjimui ir švietimui (žaidimams ir mokymo poreikiams), pirkimas,
                                 
                              
                                    —
                                 
                                 
                                    projekto etapo, kurio tikslas – įsteigti vaikų priežiūros įstaigą, valdymas.
                                 
                              
                     
                        Sukurtų naujų vietų naujoje vaikų priežiūros įstaigoje skaičius (2)
                        
                     
                     
                        20 053  su PVM arba 16 992  be PVM
                     
                  
                        
                                    2.
                                 
                                 
                                    Esamos įstaigos pertvarkymas į vaikų grupę pagal Užimtumo veiksmų programos 1-ą prioritetinę kryptį „Užimtumo skatinimas ir darbo jėgos prisitaikymas“ (Prioritní osa 1 Podpora zaměstnanosti a adaptability pracovní síly)
                                    (CCI 2014CZ05M9OP001)
                                 
                              
                     
                        Pertvarkyta vieta vaikų grupėje (3)
                        
                     
                     
                        
                                    —
                                 
                                 
                                    Įrangos pertvarkytai įstaigai pirkimas,
                                 
                              
                                    —
                                 
                                 
                                    mokymo priemonių pirkimas,
                                 
                              
                                    —
                                 
                                 
                                    projekto etapo, kurio tikslas – pertvarkyti įstaigą, valdymas.
                                 
                              
                     
                        Pertvarkytų vietų vaikų grupėje skaičius (4)
                        
                     
                     
                        9 518  su PVM arba 8 279  be PVM
                     
                  
                        
                                    3.
                                 
                                 
                                    Vaikų priežiūros įstaigos veiklos organizavimas pagal Užimtumo veiksmų programos 1-ą prioritetinę kryptį „Užimtumo skatinimas ir darbo jėgos prisitaikymas“ (Prioritní osa 1 Podpora zaměstnanosti a adaptability pracovní síly)
                                    (CCI 2014CZ05M9OP001)
                                 
                              
                     
                        Vietos užimtumas vaikų priežiūros įstaigoje
                     
                     
                        
                                    —
                                 
                                 
                                    Mokytojų ir kitų darbuotojų darbo užmokestis,
                                 
                              
                                    —
                                 
                                 
                                    vaikų priežiūros įstaigos veikla,
                                 
                              
                                    —
                                 
                                 
                                    veiklos valdymas.
                                 
                              
                     
                        Vietų užimtumo lygis (5)
                        
                     
                     
                        628 (6)
                        
                     
                  
                        
                                    4.
                                 
                                 
                                    Priežiūros darbuotojų kvalifikacijos kėlimas pagal Užimtumo veiksmų programos 1-ą prioritetinę kryptį „Užimtumo skatinimas ir darbo jėgos prisitaikymas“ (Prioritní osa 1 Podpora zaměstnanosti a adaptability pracovní síly)
                                    (CCI 2014CZ05M9OP001)
                                 
                              
                     
                        Suteikta vaikų priežiūros įstaigos vaikų priežiūros specialisto kvalifikacija
                     
                     
                        
                                    —
                                 
                                 
                                    Profesinės kvalifikacijos mokymai ir egzaminavimas
                                 
                              
                     
                        Asmenų, gavusių vaikų priežiūros įstaigos vaikų priežiūros specialisto profesinės kvalifikacijos pažymėjimą, skaičius
                     
                     
                        14 178 
                     
                  
                        
                                    5.
                                 
                                 
                                    Vaikų priežiūros patalpų nuoma pagal Užimtumo veiksmų programos 1-ą prioritetinę kryptį „Užimtumo skatinimas ir darbo jėgos prisitaikymas“ (Prioritní osa 1 Podpora zaměstnanosti a adaptability pracovní síly)
                                    (CCI 2014CZ05M9OP001)
                                 
                              
                     
                        Vietos užimtumas vaikų priežiūros įstaigoje
                     
                     
                        
                                    —
                                 
                                 
                                    Vaikų priežiūros įstaigos patalpų nuoma
                                 
                              
                     
                        Vietų užimtumo lygis (5)
                        
                     
                     
                        56 (6)
                        
                     
                  2.   Dydžių koregavimas
            
            Netaikoma
         
         
            IV PRIEDAS
            
               Belgijai skirtos išlaidų kompensavimo sąlygos, grindžiamos fiksuotaisiais vieneto įkainiais
            
            1.   Fiksuotųjų vieneto įkainių nustatymas
            
            
                        Veiksmų rūšis
                     
                     
                        Rodiklių pavadinimas
                     
                     
                        Išlaidų kategorija
                     
                     
                        Rodiklių matavimo vienetas
                     
                     
                        Dydžiai
                        (EUR)
                     
                  
                        
                                    1.
                                 
                                 
                                    Individualus profesinis mokymas (IPM), remiamas pagal ESF veiksmų programos 1-ą prioritetinę kryptį (8.1 investavimo prioritetas) arba 3-ią prioritetinę kryptį (9.1 investavimo prioritetas)
                                    (2014BE05SFOP002)
                                 
                              
                     
                        Sėkmingai individualius profesinius mokymus (IPM) baigę dalyviai
                     
                     
                        Visų kategorijų tinkamos finansuoti išlaidos, skirtos IPM verslo procesui
                     
                     
                        Dalyvių, dalyvaujančių vienoje ar keliose individualaus profesinio mokymo programose, skaičius (įregistruotas unikalusis numeris IPM elektroninėje paraiškoje), t. y. dalyviai:
                        
                                    —
                                 
                                 
                                    kurie taip pat dalyvavo IPM orientavimo programoje (įregistruotas unikalusis serijos numeris MLP kliento rinkmenoje)
                                 
                              
                                    —
                                 
                                 
                                    ir kurių individualus profesinis mokymas baigėsi (kaip buvo įrašyta IPM elektroninėje paraiškoje) atitinkamais kalendoriniais metais,
                                 
                              
                                    —
                                 
                                 
                                    kurie mokydamiesi dirbo (kaip samdomieji darbuotojai ir (arba) savarankiškai dirbantys asmenys) tam tikru metu per trijų mėnesių laikotarpį, kuris prasidėjo pabaigus (paskutinius) individualius profesinius mokymus.
                                 
                              
                     
                        1 439,55  (7)
                        
                     
                  
                        
                                    2.
                                 
                                 
                                    Flandrijos užimtumo ir profesinio mokymo tarnybos (VDAB) profesinis mokymas (PM), remiamas pagal ESF veiksmų programos 1-ą prioritetinę kryptį (8.1 investavimo prioritetas) arba 3-ią prioritetinę kryptį (9.1 investavimo prioritetas)
                                    (2014BE05SFOP002)
                                 
                              
                     
                        Sėkmingai profesinius mokymus baigę dalyviai
                     
                     
                        Visų kategorijų tinkamos finansuoti išlaidos, skirtos VDAB profesinio mokymo (PM) verslo procesui
                     
                     
                        Skaičius dalyvių, dalyvaujančių vienoje ar keliose individualaus profesinio mokymo programose (įregistruotas unikalusis serijos numeris MLP kliento rinkmenoje):
                        
                                    —
                                 
                                 
                                    kurių profesinis mokymas baigėsi (ir yra įrašytas MLP kliento rinkmenoje) atitinkamais kalendoriniais metais,
                                 
                              
                                    —
                                 
                                 
                                    kurie mokydamiesi dirbo (pagal Dimona ir RSVZ rinkmenų duomenis) (kaip samdomieji darbuotojai ir (arba) savarankiškai dirbantys asmenys) tam tikru metu per trijų mėnesių laikotarpį, kuris prasidėjo pabaigus (paskutinius) mokymo kursus (8).
                                 
                              
                     
                        8 465,80  (7)
                        
                     
                  2.   Dydžių koregavimas
            
            Netaikoma
         “
      
         (1)  Kiekvienu toliau nurodytu atveju nurodytos išlaidų kategorijos apima visas išlaidas, susijusias su atitinkamu veiksmu, išskyrus 1 ir 2 rūšių veiksmus, kurie gali būti taip pat įtraukti į kitas išlaidų kategorijas.
      
         (2)  Yra nauja vieta, įtraukta į naujos pagal nacionalinės teisės aktus registruotos vaikų priežiūros įstaigos vietų skaičių, ir yra pateikta įrodymų, kad šiai vietai turima reikalinga įranga.
      
         (3)  Vaikų grupė reiškia, kad ji buvo įregistruota kaip vaikų grupė pagal nacionalinės teisės aktus dėl vaikų priežiūros paslaugų teikimo vaikų grupėse.
      
         (4)  Yra vieta, įtraukta į esamos pagal nacionalinės teisės aktus registruotos vaikų grupės oficialų vietų skaičių, ir yra pateikta įrodymų, kad šiai vietai turima reikalinga įranga.
      
         (5)  Vietų užimtumo lygis apibrėžiamas kaip kas pusę dienos per šešių mėnesių laikotarpį vaikų priežiūros įstaigą lankančių vaikų skaičius, padalytas iš didžiausio įstaigos pusei dienos per šešių mėnesių laikotarpį skirtų vietų skaičiaus ir padaugintas iš 100.
      
         (6)  Ši suma mokama už kiekvieną vietų užimtumo lygio procentinį punktą ir turi neviršyti 75 % punktų per 6 mėnesių laikotarpį. Jei vietų užimtumo lygis yra mažesnis nei 20 %, kompensacija neteikiama.
      
         (7)  Jei taikoma, ši suma sumažinama skiriant paramą iš kitų Europos struktūrinių ir investicijų fondų ir kitų Sąjungos priemonių.
      
         (8)  Tinkamais nelaikomi skyrių „tikslinių grupių specialios kvalifikacijos kėlimo būdai“ ir „kalbinė parama“ mokymai.